
MARWNAD, 

Mae'n cyfeillion hoff yn myned 
Oddiyma yn barhaus, 
Tua'r wlad ag nad oes ynddi 
Neb yn arfer unrhyw drais. 
Yno byddant yn ddifethiant, 
Yn rhoi'r mawl i Dri yn Un; 
Idd eu mysg y dyger ninau 
Ar eu hol, sy'n teimlo'n flin. 


Da fu genym eu cyfeillach 
Ar amserau, yma a thraw, 
I ymddyddan am drysorau 
Mawrion bethau'r byd a ddaw ; 
Pan y gwnelent ein hysbysu 
Eu profiadau gyda gwres ; 
Cyn y byddent i ymadael 
Mynych y derbyniem les. 


Ar y chwechfed dydd yn Ebrill, 
Oed ein Harglwydd deunaw cant, 
A phum' ddeg a naw o flwyddi, 
Aeth y son dros fryn a phant, 
Am 'madawiad rhai ffyddloniaid 
Fu dan bwys a gwres y dydd : 
Yn enwedig, DAFYDD GRIFFITH8— 
Colli hwn mawr golled sydd. 


Fe ddechreuodd fyn'd yn ieuanc, 
Yn aml tua Bethl'em Green, 

Lle y cafodd ei addysgu 

Yn gywir yn ei iaith eu hun ; 
Cyrchodd yno yn ddiflino, 

Trwy íawr rwystrau lawer iawn, 
Nes y darfu iddo ddangos 

Ei fod yn meddianu dawn. 


Fe lafuriodd dros flynyddoedd 
Yn yr ysgol enwog hon ; 
Gyda'r pwnc, a dweud pennodau 
Byddai'n teimlo'i hun yn llon. 
Ond, fe deimlai'n fwy neillduol, 
Pan ddilynai yma a thraw 
Faith filltiroedd, i gael profi 
Pwy a saif y dydd a ddaw. 


Cerddodd ef hyd Bontneddfechan, 
Yn ddifaich i'w dilyn hi; 
^lkoedd ei ysbryd yn gwresogi 
Wrth ymdeithio gyda'r llu ; 
Ac ar ol cyrhaeddyd yno, 
O mor siriol oedd ei wedd ; 
Pan y byddai'n myn'd i atteb 
'Thomas James, o Gastellnedd, 


Darfu iddo brofi'r Jameses 
Yn athrawon cywir iawn, 
A llaweroedd heblaw iddo, 
A gynnyddent trwy eu dawn ; 
Rhai a dystiolaethant heddyw 
^R hyn a dystiodd lawer tro, 
Y nethau ddysgent oddiwrthynt 
Na ddiflanant byth o'u co'. 


Rhaid cyfaddef, er mor ddiwyd 
Y bu ef yn moreu'i dydd, 

Eto am ychydig amser 
Ca'dd ei ddenu i fod ynghudd, 
Nes i'r enwog Daniel Griffiths, 
Trwy ei weinidogaeth frwd, 
I effeithio ar ei beiriant, 
Hyn a gliriodd ffwrdd ei rwd. 

Nid oedd ef ond dwy-ar-hugain 
Pryd y gwnaeth broffesu'r ffydd ; 
Gydace un o'r dynion blaenaf 
Ymddangosent yn eì ddydd ; 
Rhwn a'i profodd ac a'i dygodd 
Mlaen uwchben yr aberth hedd, 
Yngwydd tyrfa anarferol, 
Yn hen Zoar Castellnedd. 


Buan iawn y casglwyd wrtho, 
Wrth ymwneyd â moddion gras, 
Byddai iddo godi'n amlwg, 
A bod yn ddefnyddiol was; 
Am ei fod yn meddu doniau, 
Na chaed eu bath yn un o fil, 
A'i fawr ymdrech i ymgadw 
O fewn terfynau'r llwybr cul. 


Byddai mewn cyfarfod gweddi 
Yn gwresogi pawb o'r lle; 
Pan o flaen y drugareddfa 
Tywynai lawr drysorau'r ne', 
I ddiwallu ein hangenion 
Nol yr angen i bob un; | 
Gyda bloedd, fe roddai ddiolch 
Am achubiaeth euog ddyn. 


Mewn cyfeillach bu yn effro, f 
Denai bawb i dd'od i dre, 

I gael profi eu cyflyrau 

O flaen santaidd ddeddfau'r ne', 
Gan fynegu nad yw'r broffes 

'N un lleshad heb godi'r groes ; 
O mor fawr yr oedd ei ymdrech 

I'w cael ol! at angeu loes. 


Ar agoriad Zoar Newydd, 
'R ymgynnullodd dirfawr lu, 
Pryd y clywyd DAFYDD GRIFFITHS 
'N adrodd gweddi'r doeth yn hŷ, 
Ar cysegriad mawr y deml, 
Yngwydd miloedd Israel Duw ; 
Gwnai ei wedd a'i lef soniarus 
I'r holl dorf i deimlo i'r byw. 


Pan gyrhaeddodd saith ar-hugain, 
Gwnaeth yr Eglwys o un fryd, 
Osod arno ef yn galed 
I roi'i hun o flaen y byd, 
I ddatguddio ei drueni 
A'r ffordd i'w gadw trwy yr iawn, 
Nes y gwncethant ei orchfygu 
I fod 'nol eu cais yn llawn. 


Fe fu yma naw-ar-hugain 
Yn wyliedydd ar y mur, 
I rybuddio am beryglon, 
Rhag niweidio Salem wir; 
Gyda galw crwydriaid Israel 
O Basan draw a Syria bell, 
I ddychwelyd tuag adre'— 
^Nol i'r santeiddiolaf gell, 


Sain ei lafar oedd ryfeddol; 
Caed ei glywed ef o bell, 

Pan ddatganai yn dra pheraidd 
Eangder mawr y golud gwell, 

Gan hysbysu ei addasrwydd 
I ddiwallu'r tlotaf rai, 

Nes ydenai lu o honynt i 
Ddod i'w dderbyn a'i fwynhau, 


Ei brif amcan yn wastadol 
Oedd cael dyn o hono'i hun, 
I ymorphwys ar Gyfryngwr, 
Gânai'n wyn y duaf un ; 
Trwy ymofyn am ei Ysbryd 
Sy'n cymhwyso ar y daith, 
Gan ei annog ef i ddysgwyl 
Gwobrwy''r trag' wyddoldeb maith, | 


Mwy na thri deg o filltiroedd 
Cerddodd ar y santaidd ddydd, 
Gyda rhoddi ei bregethau ; 
Profi hyn nid anhawdd fydd, 
Gan y cyfryw o'i gyfeillion | 
Wyr ei deithiau yn y glyn; M 
'R oedd ei galon ynddo'n llosgi, | 
Pan yn dangos Iawn y bryn. 


Anhawdd fyddai cael mwy ufydd, U 
Wrth yr alwad yma a thraw; 

'R oedd y wlad oll yn ystyried 
Ei fod ganddi wrth ei llaw; 

Am na fyddai byth yn pallu 
I'r rhai tlotaf dan y ne', 

Ond ai'n rhwydd yn ddiwahaniaeth, 
A phregethai trwy 'r holl le. 


Caiff eì gofio trwy'r eglwysi, 
Yn y Siroedd amser hir; 

Rhai bu iddo i ymweled 

Mewn mawr zel o blaid y gwir; 
Fel na chelodd ddim o'r cynghor 

Roddwyd iddo gan ei Dduw; 
Fe ddaw eto i'w cyfartod 

Dydd y bernir dynolryw. 


Er ei fod yn wrol yma, 
Yn ymddangos megys cawr, 
I wrthsefyll ei elynion, 
Heb roi byth ei arfau lawr; 
Eto mae yn fil gwrolach 
Wedi cael y brwydrau hyn, 
'N awr yn mysg ei hen gyfeillion, 
A'i fawl am goncwest pen y bryn. 


Ni chaiff yno ddyfroedd Mara, 
Ni chaiff yno surion ddail ; 
Ni chaiff yno unrhyw flinder, 
Yn nghwmpeini Adda'r ail; 
Dim ond gwledd o basgedigion 
Wnaethpwyd gan ei Arglwydd mawr, 
Brofodd ar y ddaear isod 
Yn nghymundeb teulu'r llawr. 


Yna mae y lleill o'n brodyr 
Ddygwyd drosodd yr un dydd 

Ag y dygwyd DAFYDD GRIFFITHS, 
Gan y gweision penaf sydd ; 

Sef angelion y goleuni, 
Gwyr cyfarwydd yn eu swydd ; 

Trwy eu gweinidogaeth ryfedd 
Cawsant hwy eu ffordd yn rhwydd. 


Ceir eu gwel'd yn d'od o Gattwg, 
Samlet hefyd, a'r Alltwen, 

Gydag ereill o fynwentydd ; 
Neb yn isel mwy ei ben; 
Yn eu gwisgoedd gogoneddus, 
Dysgleiriach na goleuni'r dydd, 
Pan gyfodir pawb o'r meirw; 
I'r holl saint mor hyfryd fydd. 


Deued gwlith yíbryniau oesol 
Ar eu gweddwon hwy bob un ; 
A'u hamddifaid fyddo'n derbyn 
O gawodydd dwyfol rin; 
Fel y caffont oll eu noddi 
Gan ragluniaeth ddoeth y nôn, 
A chyfarfod yn y diwedd 
O fewn caerau'r nefoedd wen. 


Bydded idd eu holl berth'nasau, 
A'u cym'dogion hoffus hwy, 
Gyda'r byd yn mhob sefyllfa, 


Orphwys mwy mewn marwol glwy'; 


Tra mae'n amser cymeradwy, 
Cyn i'r adeg dd'od i ben, 

Fel y byddom mewn dedwyddwch, 
A'n mawl i'r Iesu byth. Amen. 


— E. GRIFFITHS, ARGRAFFYDD, ABERTAWYs 

